kardosdrur/scandi-wiki huggingface dataset:
Forklædt som voksen

Forklædt som voksen er debutalbummet fra den danske poprock-gruppe Kim Larsen & Bellami, der udkom den 3. juni 1986 på Medley Records. Albummet er det andet mest solgte album i Danmark med 540.000 eksemplarer, kun overgået af Kim Larsens eget soloalbum Midt om natten (1983).

Albummets cover er et billede af en boxer iført habit og hat og lavet af kunstneren Simon Bang. Dette var lånt af et af Københavns værtshuse, "Under Uret på Sølvtorvet".

Sange 

Blæserarrangement på "Hjerter dame" af Kim Larsen, Henning Pold og Jan Lysdahl.

Medvirkende 

Poul Bruun – producer
Jan Lysdahl – trommer, guitar, tangenter, kor
Peter Ingemann – tangenter, kor
Henning Pold – bas, tangenter, kor
Thomas Grue – guitar, kor
Thomas Brekling – lydmand
Axel Strandberg – altmuligmand
Niels Mathiasen – tenorsaxofon
Mek Pek – trompet
Kim Neergaard – basun
Ole Hansen – trompet, piccolofløjte
Kenneth Agerholm – basun

Ole Himmelstrup – tenor- og barytonsaxofon
Jens Haack – tenor- og barytonsaxofon
Cleo – sidste vers på "Esprit de Valdemar"
Morten Kærså – solo på "Mig og Molly"
Sebastian – kor på "Fru Sauterne"
Øyvind Ougaard – harmonika på "Sammen & hver for sig"
Hjörtur Blöndal – lydtekniker på "Jutlandia"
Søren Wolff – synthesizer på "Hjerter dame"
Jesper Ranum – et enkelt dyt på "Om lidt"
Nils Henriksen – guitar på "Store & små"
Gert Herzberg – obo på "Forklædt som voksen" og "Familien skal i skoven"

Hitlister

Referencer 

Kim Larsen-album
Album fra 1986
Yummi yummi

Yummi yummi er et album udgivet på EMI af Kim Larsen & Bellami den 13. januar 1988. Albummet har solgt 320.000 eksemplarer.

Spor

Personel

Musikere 
 Kim Larsen - vokal, guitar  
 Henning Pold - bas, vokal
 Peter Ingemann - keyboards, vokal
 Per "Klit" Rasmussen - guitar
 Hans Fagt - trommer, vokal
 Yderligere musikere
 Lars Overgaard - guitar (4)

Produktion 
 Poul Bruun - producer, foto (bagside)
 Kim Larsen & Bellami - producer (undtagen 12)
 Karsten Sommer - producer (12) 
 Malik Høegh - producer, lydtekniker (12)
 Lars Overgaard - lydtekniker, mix
 Thomas Brekling - lydtekniker
 Axel Strandberg - lydtekniker
 Jimmy Breyen - lydtekniker
 Finn Fergusson - lydtekniker
 Jimmy Pedersen - lydtekniker (12)
 Mand Over Bord/Søren A (efter idé af Larsen, Bruun og Bellami) - cover 
 Robin Skjoldborg - foto (inderpose)

Hitlister

Referencer 

Kim Larsen-album
Album fra 1988
EFL League One

Sky Bet League One er den næstbedste række i The Football League, og den tredje bedste række i det engelske ligasystem. Den bliver kaldt League One. Rækken har en sponsor og den rette betegnelse er derfor Sky Bet League One. 

For overblik i de engelske ligaer se: Ligasystemet i engelsk fodbold

Rækken 
Divisionen har 24 hold. Alle holdene møder hinanden 2 gange i løbet af sæsonen (en gang hjemme, og en gang ude). En sejr giver tre point, uafgjort giver 1 point mens nederlag giver 0 point. Ved slutningen af ​​hver sæson rykkes de to bedste klubber sammen med vinderen af ​​slutspillet, op til EFL Championship og erstattes af de tre klubber, der sluttede i bunden af den. Tilsvarende er de fire klubber, der sluttede i bunden af ​​EFL League One, degraderet til EFL League Two og erstattes af de tre bedste klubber og den klub, der vandt slutspillet i den division.

Historie 
3. division var navnet fra og med 1958/59

Blev omdøbt til 2.division, da Premier League blev oprettet fra og med sæsonen 1992/93

Football League One har været divisionens navn siden sæsonen 2004/05 indtil man i 2013 omdøb ligaens navn til EFL Sky Bet League One.

Klubber i Sky Bet League One 2022/23-sæsonen

Vindere af 3.division (niveau 3) 
 1958/59: Plymouth
 1959/60: Southampton F.C.
 1960/61: Bury F.C.
 1961/62: Portsmouth F.C.
 1962/63: Northampton Town
 1963/64: Coventry City
 1964/65: Carlisle United
 1965/66: Hull City
 1966/67: Queens Park Rangers
 1967/68: Oxford United
 1968/69: Watford F.C.
 1969/70: Leyton Orient
 1970/71: Preston North End
 1971/72: Aston Villa
 1972/73: Bolton Wanderers
 1973/74: Oldham Athletic
 1974/75: Blackburn Rovers
 1975/76: Hereford United
 1976/77: Mansfield Town
 1977/78: Wrexham A.F.C.
 1978/79: Shrewsbury Town
 1979/80: Grimsby Town
 1980/81: Rotherham
 1981/82: Burnley F.C.
 1982/83: Portsmouth F.C.
 1983/84: Oxford United
 1984/85: Bradford City
 1985/86: Reading FC
 1986/87: A.F.C. Bournemouth
 1987/88: Sunderland A.F.C.
 1988/89: Wolverhampton Wanderers
 1989/90: Bristol Rovers
 1990/91: Cambridge United
 1991/92: Brentford F.C.

Vindere af 2.division (niveau 3) 
 1992/93: Stoke City
 1993/94: Reading FC
 1994/95: Birmingham City
 1995/96: Swindon Town
 1996/97: Bury F.C.
 1997/98: Watford F.C.
 1998/99: Fulham F.C.
 1999/00: Preston North End
 2000/01: Millwall F.C.
 2001/02: Brighton & Hove Albion
 2002/03: Wigan Athletic FC
 2003/04: Plymouth

Vindere af Coca Cola League One/Npower League One (niveau 3) 
 2004/05: Luton Town
 2005/06: Southend United
 2006/07: Scunthorpe United
 2007/08: Swansea City
 2008/09: Leicester City
 2009/10: Norwich City
 2010/11: Brighton & Hove Albion
 2011/12: Charlton Athletic
 2012/13: Doncaster Rovers
 2013/14: Wolverhampton Wanderers
 2014/15: Bristol City
 2015/16: Wigan Athletic
 2016/17: Sheffield United
 2017/18: Wigan Athletic
 2018/19: Luton Town
 2019/20: Coventry City
 2020/21: Hull City
 2021/22: Wigan Athletic
 2022/23: Plymouth Argyle F.C.

Ekstern Henvisning 
League 1's hjemmeside 

1
Apikal dominans

Apikal dominans (af latin: apex = ”kongekrone” + dominatio = ”herredømme”) eller topskuddominans er et begreb, som bruges inden for plantefysiologien om den forrang, som stammens og hovedgrenenes endeknop har i forhold til de øvrige knopper på samme skud. Det medfører, at stammens topskud får markant længere årstilvækst end sideskuddene, og at grenenes ledeskud ligeledes vokser mere kraftigt end deres sideskud.

Oversigt 
I vækstpunktet på den yderste knop produceres der et plantehormon, auxin, som føres nedad med saftstrømmen i sikarrene. Det hæmmer væksten hos den næste knop ned ad skuddet, men samtidig producerer den også sin mængde auxin. Den samlede mængde af første og anden knops auxin svækker nu den tredje knop, som dog stadig kan producere sit eget auxinbidrag. Fjerde knop bliver hæmmet endnu mere, osv. Nederst på skuddet er auxinmængden så stor og den hæmmende virkning så kraftig, at knoppen slet ikke springer ud, men i stedet bliver til et sovende øje.

Fordelen ved apikal dominans er, at der normalt ikke vil opstå konkurrence mellem de øverste (og yderste) skudspidser. Samtidig medfører dannelsen af sovende øjne, at planten hele tiden har en reserve af levende knopper til rådighed, hvis toppen skulle dø væk af en eller anden grund. Det skaber den reelle baggrund for, at beskæring og stævning kan lykkes. Når man fjerner de dominerende knopper, bliver de sovende øjne ikke længere holdt tilbage, og de omdannes så til normale knopper, der skyder næste forår. Til den tid er der ikke længere nogen rangorden mellem dem, og man får da billedet af et træ, som sætter store mængder af vanris. Først efter adskillige år, alt efter artens vækststyrke, lykkes det ét af skuddene at undertrykke de øvrige, og den apikale dominans er genetableret.

Anvendelse 
Den apikale dominans kan brydes kunstigt, hvis man ønsker en mere kraftig vækst hos sideskuddene (som det f.eks. ofte er tilfældet med frugttræer). Det sker ved, at man gør saftstrømmen oppefra besværligt, sådan at auxinpresset mindskes hos de knopper, man ønsker at begunstige. I praksis gøres det ved, at man lægger et tværgående snit gennem barken og vinkelret på grenens længderetning et par cm oven over knoppen, men kun lige ind gennem vækstlaget, dvs. ind til veddet.

Se også 
 Beskæring af frugttræer

Kilder 
 Alex L. Shigo: Modern Arboriculture, 1991 
 :en:apical dominance
 :de:Apikaldominanz

Botanik
Træer
Bredeshave

Bredeshave er dannet i 1782, som en avlsgård under Bækkeskov Gods. Gården ligger i Snesere Sogn i Næstved Kommune.

Bredeshave er på 25,4 hektar

Ejere af Bredeshave 

(1782-1795) Otto Christopher von Munthe af Morgenstierne
(1795-1802) Charles August Selby
(1802-1805) Georg Johannes Røbye
(1805-1810) Jens Ludvig Christensen
(1810) Frederik von Raben-Huitfeldt
(1810-1821) Christen Sørensen
(1821-1828) Henrik Christian Valentiner
(1828-1836) Christian Ulrik Valentiner
(1836-1851) P. E. Bjørn
(1851-1856) Joachim Nicolaj Nohr
(1856-1860) J. G. H. Gutzon Münster
(1860-1876) P. G. Gutzon Münster
(1876-1902) C. E. H. Gutzon Münster
(1902-1916) S. F. Gede
(1916-1919) Christian Suenson
(1919-1921) A. G. C. Jessen
(1921-1924) J. Berntsen
(1924-1928) E. V. Hoffmann
(1928-1937) W. Kruse
(1937-1961) Poul Fugmann
(1961-1968) Flemming Andreas Milton Lerche
(1968-1991) Ingeborg Bendix Fugmann Krog gift Lerche
(1991-2006) Bredeshave Hovedgård ApS
(2006-) Marjattas Støttetfond

Eksterne henvisninger 

Marjatta

Kilder 

J. P. Trap: Danmark 5.udgave, Kraks Landbrug

Herregårde i Næstved Kommune
Herregårde i Præstø Amt
Martin Larsen (forfatter)

Martin Larsen (født 8. december 1969, død 2. december 2022) var en dansk oversætter, redaktør, kritiker og forfatter, uddannet fra Forfatterskolen i 1997. Han var fast skribent på LitLive og redaktør på forlaget Basilisk.

Han debuterede 1997 med en diskette under titlen Tabula Rasa. Svanesøsonetterne udfordrer også den traditionelle form. Læseren får ikke en bog, men en kasse med krøllede lapper papir i. Lapperne indeholder hver især et digt. Tanken er, at man kan trække sig en tekst, glatte ud, læse digtet og krølle lappen sammen igen.

Martin Larsen spillede på Forfatterlandsholdet. Han modtog Klaus Rifbjergs debutantpris for lyrik i 2002.

Bogudgivelser 
 Det stof alting er gjort af, Gyldendal, 2001 (Digte)
 Oder, Basilisk, 2002 (Digte)
 Forudsætninger, 2003 (sammen med Peter Højrup)
 Svanesøsonetterne, 2004, Basilisk
 Monogrammer, 2008, Basilisk
 Hvis jeg var kunstner, Gyldendal, 2010
 Parasitsonetterne, Gyldendal, 2017
 Kronos' drømme, Gyldendal, 2023

Kilder

Eksterne link 
 Forfatterens blog

Digtere fra Danmark
Oversættere fra Danmark
Essayister fra Danmark
Dansksprogede forfattere fra Danmark
Kuwait Petroleum International

Kuwait Petroleum International (KPI) eller Q8 er et kuwaitisk olieselskab, der bl.a. driver Q8-tankstationer. 

Navnet Q8 udtales 'kju-æit' – den engelske udtale af Kuwait, og Q8’s logo med to sejl er inspireret af det arabiske handelsskib ’Dhow’en som stadig bruges i mellemøsten. 

KPI driver over 4.700 Q8 servicestationer i syv europæiske lande - Danmark, Sverige, Italien, Tyskland, Holland, Belgien og Luxembourg. I Danmark og Sverige ejer KPI halvdelen af det skandinaviske selskab OKQ8 Scandinavia, som driver OKQ8-brandet i Sverige og Q8-brandet i Danmark samt IDS og automatstationerne F24 og OKQ8 Minipris. Den anden halvdel af OKQ8 Scandinavia ejes af det svenske OK ekonomisk förening.

Q8 i Danmark  
Q8 Danmark A/S er halvt ejet af KPI og halvt af det svenske OK ekonomiks förening. I 2012 fusionerede virksomheden med OKQ8 Sverige, og de blev slået sammen til et af Skandinaviens største brændstofselskaber under navnet OKQ8 Scandinavia. De to virksomheder arbejder under fælles værdier men under to forskellige varemærker. I Danmark bruges Q8-brandet derfor fortsat.

Referencer

Eksterne henvisninger 
 Kuwait Petroleum Corporation

Virksomheder fra Kuwait
Olieselskaber
Etableret i 1983
ClanBase

ClanBase er en database for klaner i alle slags spil. De laver e-sportsturneringer, ligaer og meget andet. Det er gratis at komme med i den. Siden 1. december 2013 har hjemmesiden ikke længere været tilgængelig.

Eksterne henvisninger 
 Clanbase.com  

Computerspilshjemmesider
Etableret i 1998
Lostprophets

Lostprophets var et metal/rock/alternative band fra det sydlige Wales. Bandet blev dannet i 1997 af sangeren Ian Watkins, som i december 2013 blev idømt 29 års fængsel for blandt andet seksuelt misbrug af børn og fremstilling af børnepornografi.

Bandet bekendte sig ellers til livsstilen Straight Edge hvor der tages afstand fra narkotika, alkohol og cigaretter. Bandet tog endvidere afstand fra sex med andre end en fast partner. Det kom dog også frem at Ian havde massive problemer med alkohol og stoffer, og at han (dog efter aftale med sin kæreste), havde sex med mange andre end hende. De andre medlemmer i bandet tager i dag afstand fra Ian, og bruger ikke længere LostProphets navnet.

De øvrige medlemmer af bandet er bassisten (senere guitarist) Mike Lewis, trommeslageren Mike Chiplin og guitaristen Lee Gaze. Bandet hed Lozt Prophetz indtil 1999, da de skiftede navn til Lostprophets. De har bl.a. lavet det engelske soundtrack til Spider-Man-serien. De nåede at udgive fem studie albums, den sidste blev "Weapons fra den 2012.

 Bandmedlemmer 

Final line-up
 Lee Gaze – lead guitar, baggrundsvokal (1997–2013)
 Mike Lewis – rytmeguitar, baggrundsvokal (1998–2013); bas (1997–98)
 Ian Watkins – Forsanger (1997–2012); keyboards, turntables (1997–99)
 Stuart Richardson – bas, baggrundsvokal (1998–2013)
 Jamie Oliver – vokal, keyboard, synth, klaver, turntables, sampling (2000–13)
 Luke Johnson – trommer, percussion (2009–13)

Former members
 Mike Chiplin – trommer, percussion (1997–2005)
 DJ Stepzak – synth, turntables, samples (1999–2000)
 Ilan Rubin – trommer, percussion (2006–08)

Tidslinje

 Diskografi 

 Thefakesoundofprogress (2000)
 Start Something (2004)
 Liberation Transmission (2006)
 The Betrayed (2010)
 Weapons'' (2012)

Priser

Kerrang! awards

NME Awards

Pop-Factory-Awards

Referencer

Eksterne henvisninger 

 

Musikgrupper fra Storbritannien
Musikgrupper fra 1997
Ophørt i 2013
Iceworm

Project Iceworm var kodenavnet for et projekt, foreslået af US Army under Den kolde krig, der gik ud på at bygge et stort netværk af mobile affyringsramper for atom-missiler under Grønlands indlandsis. De indledende studier begyndte i 1958.

Beskrivelse 
Projektet indebar, at 600 atombevæbnede mellemdistance-raketter skulle placeres i et 4000 km langt tunnelsystem 10 meter under indlandsisen. Der skulle bores nye tunneller hvert år, så missilerne hele tiden kunne skifte position. Hele komplekset skulle dække 140.000 km², og ville kræve 11.000 mand til at betjene systemet.

På Camp Century blev i alt 21 tunneler med en samlet længde på 3 km bygget, og de rummede bl.a et hospital, en butik, et teater og en kirke. Det samlede antal indbyggere var omkring 200 personer. Fra 1960 til 1963 blev elektriciteten leveret af verdens første mobile atomreaktor, "Alco PM-2A" . Vandforsyningen kom fra smeltende gletsjere, og blev testet for om smitte, såsom pest, var til stede. Man fandt dog hurtigt ud af, at isen bevægede sig langt mere intenst end forudset, og at den ville ødelægge tunneler og affyrings-stationer i løbet af blot 2 år. Faciliteterne blev derfor nedlagt i 1966.

Men projektet genererede værdifuld videnskabelig viden og forsynede videnskabsfolk med nogle af de første iskerner, som stadig bruges af klimatologer i dag.

Offentligheden får kendskab 
Projektet kom første gang til offentlighedens kendskab, da Dansk Udenrigspolitisk Institut (DUPI) i 1997 på Folketingets foranledning udgav en stor rapport om amerikanske overflyvninger af Grønland med atomvåben-bevæbnede fly, og Thule-basens rolle heri. (se også Thuleulykken).

Relateret 
 Amerikanske forsvarsanlæg i Grønland

Noter

Kilde 
 Jørgen Taagholt og Jens Claus Hansen: Den nye sikkerhed. Grønland i et sikkerhedspolitisk perspektiv (1999) – Engelsk udgave 
 Grønland under den kolde krig, Dansk og amerikansk sikkerhedspolitik 1945-68. Udgivet af DUPI i 2 bind. 614 sider, , og bilag, 473 sider, med samme ISBN

Den kolde krig
Grønlands historie
United States Army

en:Project Iceworm
vi:Dự án Iceworm
Dennis Ravn

Dennis Ravn (født 10. august 1975 i Esbjerg) er en dansk radiovært og reklamespeaker.

Dennis Ravn har sammen med Mai-Britt Vingsøe og Signe Krarup vundet Prix Radios pris for Bedste morgenshow og Ekstra Bladets Den Gyldne Mikrofon.

Opvækst 
Dennis Ravn er født i Esbjerg, men voksede op i Bogense på Fyn. Han påbegyndte sin radiokarriere som 11-årig, hvor han i 1987 sendte børneradio på Radio Bogense. Efterfølgende valgte han at rejse til Arizona, USA, hvor han gik på radioskole fra 1992-1993.

Karriere 
I 1995 blev Dennis Ravn ansat på The Voice i Odense, og i 1996 fik han tildelt sit eget morgenradioshow og arbejdede på stationen i knap fem år.

Sideløbende med radiokarrieren havde Dennis Ravn en tjans som stadionspeaker på fodboldklubben OB's hjemmebanekampe fra 2000 til 2014.

I 2002 blev radiosationen The Voice samlet til én landsdækkende station i København, hvor Dennis Ravn blev hentet tilbage efter et kortere ophold på Skala FM i Kolding. I København agerede han som radiovært med bl.a. eftermiddagsradio og som medvært på radioprogrammet Freak Show. Sideløbende med værtskarrieren producerede Ravn jingler og radio imaging (lydmæssig branding) for radiostationen.

Samme år, 2002, oprettede Dennis Ravn egen virksomhed med fokus på produktion af reklamespeaks til radio, TV, biografer mm.

I februar 2009 skiftede Ravn radiokanal og begyndte at sende morgenradio på NOVA FM og var radiovært på morgenshowet Nova Morgen med først Vicki Berlin og Søren Malling, og siden Thomas Qvortrup og Anja Steensig. Programmet lukkede i 2012.

I 2013 vendte Dennis Ravn tilbage til morgenradio, som radiovært GO'NOVA sammen med Mai-Britt Vingsøe, Producer Kristian og Jojo.

Radioprogrammer

Referencer

Eksterne henvisninger 
 Dennis Ravn Speaks hjemmeside 

Personer fra Esbjerg
Radioværter fra Danmark
Jonathan Edwards (atlet)

Sir Jonathan David Edwards MBE (født 10. maj 1966 i London, England) er en tidligere trespringer. Han nævnes som værende den bedste trespringer nogensinde. Han er tidligere OL-vinder, og har haft verdensrekorden siden 1995. 

I 1995, hvor han fik sit gennembrud, formåede han at springe hele 18,43 m til Europa Cuppen. Springet foregik i medvind, og var derfor ikke brugbar til rekordopmålinger. Springet var dog et godt tegn på at der var noget i vente fra ham til VM. Han blev den første nogensinde der formåede at springe over 18 meter. Han sprang 18.16 meter. Den rekord varede dog kun i 20 minutter, da han i sit andet forsøg sprang 18.29 meter.

Til OL i 1996 var han storfavorit, men det var amerikanske Kenny Harrison der vandt med et spring på 18.09 meter. Jonathan Edwards vandt sølv med et spring på 17.88, hvilket var det længste spring nogensinde som der ikke blev vundet guld med. Et af hans spring til OL, som var overtrådt har senere været til diskussion, da man er i tvivl om der egentlig var overtrådt, hvis dette ikke var tilfældet kunne det meget vel have betydet at han kunne have vundet både guldet, og sat ny verdensrekord. I 2000 vandt han så OL guld. Kort efter overrækkelsen af guldmedaljen blev han kronet til ridder af Storbritannien. Efter han i 2002 havde vundet Commonwealth Games besluttede han sig at lade sig for at trække sig tilbage fra atletikverdenen. På det tidspunkt havde han både vundet OL, VM, Regional (EM), og Commonwealt Games.

Han er alletiders mest vindende britisk atlet.

Eksterne henvisninger 

Atleter fra England
Briter i 1900-tallet
Briter i 2000-tallet
Samuel Wanjiru

Samuel Wanjiru (10. november 1986 – 15. maj 2011) var en kenyansk langdistanceløber, der vandt guld i maratonløb ved OL i Beijing 2008 og blev den første kenyaner, der vandt guld på den klassiske marathon-distance.

Den 25. september 2005 satte han verdensrekord på halvmaraton i en tid af 59.16 min, hvilket betød at han slog den tidligere rekord sat af Paul Tergat i tiden af 59.17 min. Han var også den tredjehurtigste junior nogensinde til at løbe 10000 meter, efter Boniface Kiprop og Moses Masai.

Hans halvmaratonrekord blev slået af den etiopiske legende Haile Gebrselassie den 15. januar 2006. Samuel Wanjiru generobrede verdensrekorden den 9. februar 2007 i tiden 58.53.

Samuel Wanjiru satte den 17. marts 2007 igen verdensrekord på halvmaratondistancen da han i Haag i Holland løb i tiden 58:35.

Samuel Wanjiru fik overrakt prisen som mest lovende kenyanske atlet i 2006.

Han døde 15. maj 2011 som følge af et fald fra en balkon i sit hjem.

Noter

Eksterne henvisninger 

Maratonløbere fra Kenya
Langdistanceløbere fra Kenya
Atleter ved sommer-OL 2008
Medaljevindere ved sommer-OL 2008
Olympiske mestre fra Kenya
Olympiske medaljevindere i atletik
400-meterløb (atletik)

400 meter er en disciplin i atletik. Det er den længste af sprintdistancerne, da 800 meter klassificeres som mellemdistance. På en udendørs standardatletikbane er 400 meter en enkelt omgang i inderbanen. På de indendørsbaner, som bruges til mesterskaber (200m), er det to omgange på banen. Der bliver normalt løbet i alle baner på strækningen. For eliteløbere er 400-meteren en forlænget højintensitetssprint.

Den nuværende verdensrekordholder for mænd er Wayde van Niekerk med 43,03 sekunder. Indendørsrekorden er sat af Kerron Clement og er på 44,57 sekunder. De forsvarende OL-mestre er for mænd Wayde van Niekerk og for kvinder Shaunae Miller fra Bahamas (49,44s).

Amerikanere har altid været dominerende i denne disciplin.

Alletiders top-25, mænd 

A = Tiden blev sat højt over havets overflade, altså i tynd luft.

Alletiders top-25, kvinder

Noter 

Atletikdiscipliner
Sprint (løbesport)
Isterning

Isterninger er små terningformede stykker is, som bruges til at nedkøle læskedrikke. Isterninger foretrækkes ofte frem for knust is, fordi de smelter langsommere; De er standard i de cocktails, som kræver is, hvorefter drinken siges at være "on the rocks."
Isterninger laves ved at fylde en isterningeform med vand, og placere den i en fryser.

Isterninger produceres også kommercielt, og sælges en gros; disse isterninger er, på trods af navnet, ofte cylinderformede, og har tit et hul i midten. Et interessant karaktertræk ved disse isterninger er, at de er fuldstændigt gennemsigtige, og dermed mangler den uklarhed, som kan ses i midten af hjemmelavede isterninger. Dette er fordi maskinen laver isterningerne i tynde lag ad gangen, i stedet for at fryse alt vandet, som isterningerne består af, på én gang.

Uklare isterninger er resultatet når vandet fryses hurtigt. Når vandet langsomt nedkøles, har opløste gasser og mikroskopiske bobbler en mulighed for at forlade vandet. Når vandet nedkøles hurtigt, vil disse bobler blive frosset fast.

Traditionelt serveres drinks i Europa med eller uden isterninger, mens de i USA serveres med. I Indien og andre steder på Jorden, er det traditionelt set som usundt at drikke noget med is i; den dag i dag er der stadig mange ældre indere, der nægter at bruge det. 

Isterningposen til engangsbrug blev opfundet og patenteret i 1978 af den danske opfinder Erling Vangedal-Nielsen,  som blev inspireret til at gøre det efter at have tilbragt en nat med venner, hvor deres behov for is var større end det, der kunne skaffes af isterningbakker. Han fyldte derfor almindelige fryseposer med vand og frøs dem ned. Isen skulle efterfølgende deles med en hammer i denne første prototype.  Designet blev efterfølgende revideret til at indeholde individuelle rum for hver isterning med en forsegling ved posens indgangspunkt. Isterningposen er efterfølgende blevet markedsført og adopteret over hele verden.  

Vandis